
RESOLUCIÓ NÚM. 966
ANY 2025

Vist que l’Ajuntament del Bruc vol donar suport a la difusió del patrimoni cultural i lingüístic local, tal i com ha estat fent en els darrers anys amb la col·lecció local, 

Atès que es preveu la publicació de l’obra titulada “El pont del Bruc”  de la col·lecció el Montserratí i considerant que aquesta obra representa una aportació de gran rellevància per a la recerca, la preservació i la divulgació del patrimoni immaterial del municipi,  

Vist que es considera atorgar una subvenció nominativa a l’editorial Publicacions Abadia de Montserrat, per fer front a les despeses derivades del tiratge, i es proposa subvencionar-ne 400 exemplars dels 500 de tiratge que es preveuen, la qual cosa representa una aportació municipal de 4.245,00 euros.

Vist el que disposa l’Ordenança General de Subvencions de l’Ajuntament del Bruc, aprovada i publicada al BOPB en data 28 de febrer de 2022, i en especial el règim aplicable a les subvencions nominatives,

En virtut de les competències que m’atorga la legislació vigent,

HE RESOLT,

Primer. Concedir una subvenció nominativa per import de 4.245,00 euros a Publicacions Abadia de Montserrat, per a finançar parcialment el tiratge del llibre “El pont del Bruc”, d’acord amb el que estableix l’article 22.2.c) de la Llei 38/2003, de 17 de novembre, General de Subvencions.

Segon. Determinar que aquesta subvenció es destinarà exclusivament a cobrir 400 exemplars dels 500 del tiratge de l’obra esmentada.

Tercer. Determinar que el pagament de la subvenció es realitzarà mitjançant transferència directa a l’ editorial, responsable de la impressió dels exemplars, amb l’aportació de 400 exemplars a l’Ajuntament, que serà objecte de justificació de la subvenció nominativa.





Quart. Aprovar l’Autorització, Disposició i Obligació de la despesa a l’aplicació 334.48010 Publicacions llibres àmbit local per import de 4.245,00 euros.

Cinquè. Notificar aquest decret a Publicacions Abadia de Montserrat.

Sisè.- Donar compte al Ple de la present resolució en la propera sessió ordinària que celebri.



DILIGÈNCIA DE FE PÚBLICA.- Maria Zoraida Palao Valverde, secretària - interventora de l’Ajuntament del Bruc, certifico que l’Alcalde, Rafel Galván Rodríguez, dicta aquest acte i signa la seva documentació al Bruc, a la data de la signatura digital.


L’Alcalde,                                    		 	  		Davant meu,
   							            	La Secretària-interventora,

